钦定古今图书集成/明伦汇编/官常典/第648卷 > 万霁
## 钦定古今图书集成/明伦汇编/官常典/第648卷 > 万霁

按《吉安府志》：“霁字季丙，安福人。宣德五年庚戌进士，
授阳朔知县。阳朔地僻陋，壤土虽沃腴，而惰于耕作。
霁至，乃令民垦土田，春耕时具酒脯，躬自劝劳。山地
则令树艺麻粟木棉，妇女教令纺织，由是阳朔遂为
富邑。又为新学校，选秀民躬为训课，嫁娶葬祭，教之
皆有品节。民俗丕变，山峒夷出掠，当道议举兵，将株”
连良民，霁力陈愿以身保民无他，活数千人。去位，阳
朔民立祠祀之。